open-index/open-wikipedia-markdown huggingface dataset:
Κελλί Αγίου Ανδρέα (Ανδρεωτών)

Είναι από τα παλαιότερα κελλιά του Αγίου Όρους. Η πρώτη αναφορά γι αυτό υπάρχει σε έγγραφο του 1018. Ο ναός του Αγίου Ανδρέα είναι πρόσφατα αγιογραφημένος (1998) από τον Θεσσαλονικιό αγιογράφο Συμεών Αβραμίδη. Στο επίσημο χειμωνιάτικο αρχονταρίκι του κελλιού βρίσκεται η ωραιότερη αγειορίτικη χτιστή σόμπα φτιαγμένη στις αρχές του προηγούμενου αιώνα από τον Ρουμάνο τεχνίτη, Ησύχιο.

Κατηγορία:Άγιο Όρος
Στάδιο Κρας

Το **Στάδιο Κρας** είναι ποδοσφαιρικό γήπεδο στο Φόλενταμ της Ολλανδίας και είναι έδρα της ΦΚ Φόλενταμ.

## Ιστορία

Το στάδιο χτίστηκε και εγκαινιάστηκε το 1975. Το γήπεδο ονομαζόταν αρχικά *Βερόνικα Στέιντιουμ* (ολλανδικά: Veronica Stadium). Το 2006 τοποθετήθηκε τεχνητός χλοοτάπητας στον αγωνιστικό χώρο.

Το καλοκαίρι του 2010, η κερκίδα Jaap Jonk κατεδαφίστηκε και κατασκευάστηκε μία μεγαλύτερη κερκίδα.

## Εξωτερικοί σύνδεσμοι
* Το στάδιο στην επίσημη ιστοσελίδα της Φόλενταμ (Ολλανδικά)

Κατηγορία:Στάδια ποδοσφαίρου στην Ολλανδία
Κατηγορία:ΦΚ Φόλενταμ
Γεώργιος Σπ. Ασημακόπουλος

Ο **Γεώργιος Ασημακόπουλος** του Σπυρίδωνα (1936 - 10 Σεπτεμβρίου 2013) ήταν Έλληνας δικηγόρος και πολιτικός, γραμματέας της Κλαδικής Δικηγόρων του ΠΑΣΟΚ, γενικός γραμματέας του υπουργείου Δικαιοσύνης (1981 - 1989) και βουλευτής Επικρατείας με το ΠΑΣΟΚ τo 1989.

Ήταν στενός συνεργάτης των Ευάγγελου Γιαννόπουλου και Μένιου Κουτσόγιωργα.

## Σταδιοδρομία
Ο Γιώργος Ασημακόπουλος γεννήθηκε το 1936 στο Καστέλλι Καλαβρύτων Αχαΐας. Ο πατέρας του Σπύρος Ασημακόπουλος ήταν ο τοπικός κομματάρχης του Γεωργίου Παπανδρέου. Σπούδασε στη Νομική Σχολή του Πανεπιστημίου Αθηνών και έγινε ένας από τους πιο γνωστούς και επιτυχημένους ποινικολόγους της Αθήνας. Έλαβε μέρος στους ανένδοτους αγώνες του Γεωργίου Παπανδρέου. Συνελήφθη και φυλακίστηκε στη διάρκεια της χούντας ως μέλος του ΠΑΚ.

Διετέλεσε μέλος του Προεδρείου της Ένωσης Δημοκρατικών Δικηγόρων Ελλάδος από την κατάρρευση της Χούντας μέχρi το 1976, καθώς και μέλος του Διοικητικού Συμβουλίου του Δικηγορικού Συλλόγου Αθηνών (ΔΣΑ) από το 1976 μέχρι τον Οκτώβριο του 1981, επί προεδρίας Ευάγγελου Γιαννόπουλου.

Με την ίδρυση του ΠΑΣΟΚ εντάχθηκε από τους πρώτους στο Κίνημα και στη συνέχεια διετέλεσε γραμματέας της Κλαδικής Δικηγόρων, μέλος του Κλαδικού Γραφείου Επιστημόνων, μέλος του Κέντρου Μελετών και Διαφώτισης (ΚΕΜΕΔΙΑ), γραμματέας της Επιτροπής Σύνταξης και Διάδοσης του Προγράμματος του Κινήματος καθώς και αναπληρωτής γραμματέας του Τομέα Νομικής Κάλυψης.

Διετέλεσε γενικός γραμματέας του υπουργείου Δικαιοσύνης από το 1981 έως το 1989 (ο μακροβιότερος στην ιστορία του υπουργείου). Στις εκλογές του Ιουνίου του 1989 εξελέγη βουλευτής Eπικρατείας με το ΠΑΣΟΚ.

Πέθανε από καρκίνο το 2013, σε ηλικία 77 ετών.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες βουλευτές επικρατείας
Κατηγορία:Μέλη του Πανελλήνιου Απελευθερωτικού Κινήματος
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Φαλούτζα

Η **Φαλούτζα** (αραβικά: الفلوجة), ή επίσης **Φαλούζα** ή **Φαλούντζα**, είναι πόλη στο Ιράκ, περίπου 70 χιλιόμετρα δυτικά από τη Βαγδάτη, στις όχθες του Ευφράτη, στο κυβερνείο Αλ Ανμπάρ. Είναι γνωστή ως η πόλη των τζαμιών, επειδή η πόλη μαζί με τα γύρω χωριά έχουν περισσότερα από 200 τζαμιά. Υπολογίζεται για το 2010 ότι είχε 326.471 κατοίκους.

Η περιοχή της πόλης κατοικείται επί χιλιετίες. Η πόλη χρονολογείται από τους Βαβυλωνιακούς χρόνους, ενώ υπήρξε σημαντικό κέντρο μελέτης των Εβραίων, λόγω της σημαντικής ακαδημίας που υπήρχε στην πόλη. Το 1947 είχε μόλις 10.000 κατοίκους, αλλά η θέση της πάνω σε ένα από τους σημαντικότερους εμπορικούς δρόμους του Ιράκ, την ώθησε σε μεγάλη ανάπτυξη μέσω του εμπορίου του πετρελαίου. Η πόλη βομβαρδίστηκε κατά τον Πόλεμο του Κόλπου. Η πόλη στην αρχή του πολέμου στο Ιράκ το 2003 επηρεάστηκε λιγότερο από άλλες πόλεις, όμως το Νοέμβριο του 2004, οι Αμερικανοί κατέλαβαν ολόκληρη την πόλη, καθώς τη θεωρούσαν προπύργιο των ανταρτών.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ιράκ
Σόχο

Το **Σόχο**, γνωστό και ως **ΣόΧο** (SoHo), είναι μια περιοχή στο νότιο Μανχάταν της Νέας Υόρκης. Το Σόχο είναι γνωστό για τις γκαλερί πολλών καλλιτεχνών και για την όμορφη αρχιτεκτονική του. Το όνομα Σόχο έρχεται από την φράση "South of Houston", που σημαίνει «νότια της οδού Χιούστον». Η γειτονιά είναι παράδειγμα της αναγέννησης και προσέλκυσης πλούσιων κατοίκων, ως αποτέλεσμα κοινωνικοοικονομικών, πολιτισμικών, πολιτικών και αρχιτεκτονικών αλλαγών.

Σχεδόν όλο το ΣόΧο περιλαμβάνεται στην προστατευόμενη περιοχή «ΣόΧο - Ιστορική περιοχή χυτοσίδηρου» (*SoHo-Cast Iron Historic District*), η οποία συμπεριλήφθηκε το 1973 στο πρόγραμμα διατήρησης τοποσήμων της Νέας Υόρκης και επεκτάθηκε το 2010, ενώ από το 1978 ανήκει στο Εθνικό Αρχείο Ιστορικών Τοποθεσιών των ΗΠΑ και ανακηρύχθηκε εθνικό ιστορικό μνημείο. Αποτελείται από 26 οικοδομικά τετράγωνα με σχεδόν 500 κτίρια, πολλά από τα οποία έχουν αρχιτεκτονικά στοιχεία από χυτοσίδηρο.

## Παραπομπές


Κατηγορία:Γεωγραφία της Νέας Υόρκης
Κατηγορία:Μανχάταν
Σερβία του Μοράβα

Η **Σερβία του Μοράβα** (*[[σερβικά]] : Моравска Србија* / Moravska Srbija) ήταν ένα φεουδαρχικό κρατίδιο που δημιουργήθηκε το 1371  μετά τη διάσπαση της Σερβικής Αυτοκρατορίας. Βρισκόταν στην κοιλάδα απορροής του Μεγάλου Μοράβα, παραποτάμου του Δούναβη, στον οποίο οφείλει και το όνομα του.

Αρχικά λειτουργούσε αυτόνομα στα πλαίσια της Σερβικής Αυτοκρατορίας, μετά όμως από τη Μάχη του Κοσσυφοπεδίου το 1389, έγινε υποτελές της Οθωμανικής Αυτοκρατορίας. Μετά το θάνατο του πρώτου πρίγκιπα, Λαζάρου Χρεμπελιάνοβιτς, ξεκίνησε εμφύλιος πόλεμος ανάμεσα στους φεουδαρχικούς οίκους των Λαζάρεβιτς και Μπράνκοβιτς, που αμφότεροι αποσκοπούσαν στην υποστήριξη από τον σουλτάνο της Οθωμανικής Αυτοκρατορίας για την επικράτηση στη διαδοχή· τελικά επικράτησε η οικογένεια Λαζάρεβιτς.

Μέχρι το 1402, ο Στέφανος Λαζάρεβιτς προσάρτησε στα εδάφη του και τα σερβικά κρατίδια του Πριγκιπάτου της Ζέτας και της Χώρας του Μπράνκοβιτς, παίρνοντας τον τίτλο του Δεσπότη και αναβαθμίζοντας το κράτος του στο Δεσποτάτο της Σερβίας.

## Πρίγκιπες
* Λάζαρος Χρεμπελιάνοβιτς (1373 - 1389)
* Στέφανος Λαζάρεβιτς (1389 - 1402)
* Μιλίτσα Νεμάνιτς (1389 - 1393)

## Πηγές
* Историја српског народа, Друга књига, Доба борби за очување и обнову државе (1371—1537), уредила Јованка Калић, Српска књижевна задруга, Београд 1982.
* 

Κατηγορία:Μεσαιωνική ιστορία της Σερβίας
Κατηγορία:Πρώην κράτη των Βαλκανίων
Κατηγορία:Σερβική Αυτοκρατορία
Γκράουτσο Μαρξ

Ο **Γκράουτσο Μαρξ** (, όνομα γέννησης: *Julius Henry Marx*, 2 Οκτωβρίου 1890 - 19 Αυγούστου 1977) ήταν Αμερικανός κωμικός και συγγραφέας. 

Γεννήθηκε στη Νέα Υόρκη στις 2 Οκτωβρίου του 1890. Χαρακτηριστικό του ως ηθοποιός ήταν το ψεύτικο ζωγραφισμένο μουστάκι και το πούρο. Είχε ιδιαίτερα δυναμικό χαρακτήρα και έπαιξε σε ταινίες με τους αδελφούς του (Αδελφοί Μαρξ, αλλά έκανε και προσωπική καριέρα. Διάφορες ατάκες που κατά καιρούς έχει πει επαναλαμβάνονται ασταμάτητα από κωμικούς του μιούζικ χολ ή σε διάφορα βιβλία κάθε λογής, από κινηματογραφικά δοκίμια έως συλλογές ποιημάτων.

Πέθανε στο Λος Άντζελες στις 19 Αυγούστου του 1977.

## Φιλμογραφία
* Humorisk (1920)
* The Cocoanuts (1929)
* Animal Crackers (1930)
* Monkey Business (1931)
* Horse Feathers (1932)
* Duck Soup (1933)
* A Night at the Opera (1935)
* A Day at the Races (1937)
* Room Service (1938)
* At the Circus (1939)
* Go West (1940)
* The Big Store (1941)
* A Night in Casablanca (1946)
* Love Happy (1949)
* The Story of Mankind (1957)

## Παραπομπές


Κατηγορία:Αμερικανοί τηλεπαρουσιαστές
Κατηγορία:Τιμητικό Όσκαρ (παραλήπτες)
Κατηγορία:Αμερικανοί ηθοποιοί θεάτρου
Κατηγορία:Ερμηνευτές βοντβίλ
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Χώρα του Μπράνκοβιτς

thumb|right|250px|Η Χώρα του Μπράνκοβιτς
Η **Χώρα του Μπράνκοβιτς** (σερβικά: Земља Бранковића) ήταν φεουδαρχικό κρατίδιο που δημιουργήθηκε το 1371 μετά τη διάσπαση της Σερβικής Αυτοκρατορίας. Καταλάμβανε το σημερινό Κοσσυφοπέδιο, τμήμα της Ράσκα και τμήμα της σημερινής Βόρειας Μακεδονίας. Αργότερα προσάρτησε τις πόλεις Πρίζρεν και Ιπέκιο..

Οι κυριότερες πόλεις της χώρας ήταν η Πρίστινα, το Πρίζρεν, το Ιπέκιο, τα Σκόπια, το Ρας (η παλαιά σερβική πρωτεύουσα), οι πλούσιοι οικισμοί με ορυχεία των Τρέπσα, Γιανίεβο, Γκλουχάβιτσα, κ.α.. Το κρατίδιο δημιουργήθηκε από τον Βουκ Μπράνκοβιτς, από σερβικό αριστοκρατικό οίκο. Στη Μάχη του Κοσσυφοπεδίου ο στρατός του Μπράνκοβιτς πήρε μέρος και έπειτα από αυτή η επικράτειά του κατάφερε να παραμείνει ανεξάρτητο κρατίδιο. Βρέθηκε γρήγορα όμως σε πόλεμο με τη γειτονική Σερβία του Μοράβα, υποτελές πλέον σερβικό κρατίδιο στους Οθωμανούς. Το 1396 μετά τη Μάχη της Νικόπολης του Δούναβη έχασε τον πόλεμο και η επικράτειά του προσαρτήθηκε στο νέο σερβικό κράτος, το Δεσποτάτο της Σερβίας. Έως τότε ο Μπράνκοβιτς είχε αντέξει όλες τις επιθέσεις του οθωμανικού στρατού.

## Πρίγκιπες
* Βουκ Μπράνκοβιτς, (1371 - 1396)

## Παραπομπές


Κατηγορία:Μεσαιωνική ιστορία της Σερβίας
Κατηγορία:Πρώην κράτη των Βαλκανίων
Κατηγορία:Σερβική Αυτοκρατορία
Κατηγορία:Δυναστεία των Μπράνκοβιτς
Κατηγορία:Κοσσυφοπέδιο και Μετόχια
Ταυτομέρεια

Η **ταυτομέρεια** είναι μια μη ειδική περίπτωση ισομέρειας, κατά την οποία το μόριο μιας χημικής ένωσης βρίσκεται σε εκατομμύρια μορφές  (ταυτομερείς μορφές ή **ταυτομερή**) που μετατρέπονται ταχύτατα η μία στην άλλη με μετακίνηση ενός ατόμου ή μιας χαρακτηριστικής ομάδας μεταξύ δύο θέσεων, και ταυτόχρονη ανταλλαγή της θέσης ενός διπλού και ενός γειτονικού απλού δεσμού. Η συνηθέστερη περίπτωση ταυτομέρειας αφορά την μετακίνηση ενός πρωτονίου.  Στην περίπτωση αυτή χρησιμοποιείται συχνά και ο πιο εξειδικευμένος όρος «πρωτοτροπία». Η γενική περίπτωση ταυτομέρειας μπορεί να αποδοθεί ως

A–X–Y=Z   \rightleftharpoons   X=Y–Z–A

όπου το άτομο Α αλλάζει θέση σχηματίζοντας δεσμό είτε με το άτομο Χ είτε με το άτομο Ζ, ενώ ταυτόχρονα ο διπλός δεσμός μετατοπίζεται από μεταξύ των Υ και Ζ, στα Χ και Υ. Κύριο χαρακτηριστικό της ταυτομέρειας είναι ότι οι δύο μορφές αλληλομετατρέπονται τόσο γρήγορα και τόσο εύκολα ώστε κατά κανόνα είναι αδύνατη η απομόνωση μιας από τις δύο.

## Είδη ταυτομέρειας

Η ταυτομέρεια απαντάται κυρίως στην οργανική χημεία. Μερικά από τα συνηθέστερα ζεύγη ταυτομερών είναι τα ακόλουθα:

### Ταυτομέρεια κετο–ενόλης
Από τις δύο ταυτομερείς μορφές η μία περιέχει μια ομάδα καρβονυλίου (κετόνη ή αλδεΰδη) με το πρωτόνιο που μετακινείται να βρίσκεται στο γειτονικό άτομο άνθρακα (H–C–C=O), και η άλλη μορφή είναι μια ενόλη, δηλαδή μια αλκοόλη με διπλό δεσμό στο άτομο άνθρακα που φιλοξενεί την υδροξυλομάδα (C=C–O–H). Για παράδειγμα, σε διάλυμα η ακετόνη βρίσκεται σε δύο ταχέως αλληλομετατρέψιμες μορφές, την κετονική (αριστερά) και την ενολική (δεξιά):

270px|ταυτομέρεια κετο-ενόλης στην ακετόνη

Το γεγονός ότι οι δύο μορφές συνυπάρχουν και μετατρέπονται η μία στην άλλη συνεχώς, δεν σημαίνει απαραίτητα ότι βρίσκονται και σε ίσες ποσότητες. Το ποσοστό της κάθε μορφής σε διάλυμα που βρίσκεται σε κατάσταση χημικής ισορροπίας εξαρτάται από τη φύση της ένωσης, τη θερμοκρασία, τον διαλύτη και την οξύτητα του διαλύματος (pH).

### Ταυτομέρεια ιμίνης–εναμίνης
Η ταυτομέρεια εδώ λαμβάνει χώρα μεταξύ μιας ιμίνης και της ισομερούς μορφής στην οποία ο διπλός δεσμός άνθρακα–αζώτου έχει μετατοπισθεί στο γειτονικό άτομο άνθρακα με ταυτόχρονη πρωτονίωση του αζώτου (H–C–C=N  \rightleftharpoons  C=C–N–H). Η μορφή αυτή ονομάζεται εναμίνη.

247px|ταυτομέρεια ιμίνης-εναμίνης

### Ταυτομέρεια αμιδίου–ιμιδίου
Στην περίπτωση αυτή ένα πρωτόνιο μεταπηδά από το άτομο αζώτου στο καρβονύλιο της αμιδικής ομάδας ενός αμιδίου, μετατοπίζοντας τον διπλό δεσμό από τα άτομα C=Ο στα N=C (δηλαδή H–N–C=Ο  \rightleftharpoons  N=C–O–H). Η ταυτομερής μορφή που προκύπτει ονομάζεται ιμίδιο.

303px

### Ταυτομέρεια λακτάμης–λακτίμης
Μια παραλλαγή της ταυτομέρειας αμιδίου–ιμιδίου είναι η ταυτομέρεια μεταξύ ενός κυκλικού αμιδίου (λακτάμη) και της ιμιδικής του μορφής (λακτίμη), η οποία περιέχει ενδοκυκλικό διπλό δεσμό άνθρακα–αζώτου:

275px|ταυτομερείς μορφές της λακτάμης

## Παραπομπές


Κατηγορία:Οργανική χημεία
Κατηγορία:Ανόργανη χημεία
Κατηγορία:Στερεοχημεία
Γεωπλήσια αντικείμενα

[thumb|right|Το γεωπλήσιο αντικείμενο [1950 DA, που έχει την υψηλότερη πιθανότητα (περίπου 1 στις 300) από τα υπόλοιπα να συγκρουστεί με τη Γη το έτος 2880. Απεικόνιση ραντάρ από το Ραδιοτηλεσκόπιο του Αρεσίμπο, 2001, απόσταση 0,052 AU.]]
Τα **γεωπλήσια αντικείμενα** (near-earth objects - NEOs) είναι μικρά ουράνια σώματα (αστεροειδείς και κομήτες) του Ηλιακού Συστήματος, τα οποία, επηρεασμένα από τις βαρυτικές έλξεις των κοντινών πλανητών, ωθούνται σε τροχιές των οποίων τουλάχιστον σε μερικές περνούν κοντά από την τροχιά περιφοράς του πλανήτη Γη γύρω από τον Ήλιο. Κύριο χαρακτηριστικό όλων των σωμάτων που χαρακτηρίζονται ως *γεωπλήσια* είναι το μήκος του περιήλιου τους, δηλαδή της μικρότερης απόστασης που μπορούν να βρεθούν από τον Ήλιο, το οποίο είναι μικρότερο της 1,3 Αστρονομικής Μονάδας (q&nbsp;Με **μπλε**, η τροχιά περιφοράς του πλανήτη Γη.
Με **κόκκινο**, η τροχιά περιφοράς του πλανήτη Άρη.
Με **γαλάζιο**, η χαρακτηριστική τροχιά των αστεροειδών Ατών.
Με **ροζ**, η χαρακτηριστική τροχιά των Απολλώνειων αστεροειδών.
Με **πορτοκαλί**, η χαρακτηριστική τροχιά των αστεροειδών Αμόρ.]]

Ανάλογα με το είδος τους, τα γεωπλήσια αντικείμενα χωρίζονται σε *γεωπλήσιους κομήτες* (Near-Earth Comets - NECs) και *γεωπλήσιους αστεροειδείς* (Near-Earth Asteroids - NEAs).

### Γεωπλήσιοι κομήτες
Οι γεωπλήσιοι κομήτες είναι μικρής περιόδου, έχουν δηλαδή τροχιακές περιόδους μικρότερες από 200 χρόνια. Θεωρείται πως η προέλευσή τους είναι η Ζώνη του Κάιπερ.

### Γεωπλήσιοι αστεροειδείς
Οι γεωπλήσιοι αστεροειδείς, που αποτελούν τη μεγάλη πλειονότητα των γεωπλήσιων αντικειμένων, χωρίζονται σε τρεις κύριες υποομάδες, ανάλογα με το μήκος του μεγάλου ημιάξονα της τροχιάς τους (a) και το μήκος της απόστασης τους από τον Ήλιο όταν βρίσκονται στο περιήλιό τους (q).

Οι βασικές ομάδες γεωπλήσιων αστεροειδών είναι :

* Οι **[[Αστεροειδείς Ατών]]** (*Atens*), όπου το μήκος του μεγάλου ημιάξονα της τροχιάς τους είναι μικρότερο της 1 Αστρονομικής Μονάδας (a&nbsp;&nbsp;1&nbsp;AU) και η απόσταση του περιηλίου τους είναι μικρότερη του 1,017 της Αστρονομικής Μονάδας (q&nbsp;&nbsp;1&nbsp;AU) και η απόσταση του περιηλίου τους είναι μεγαλύτερη του 1,017 της Αστρονομικής Μονάδας και μικρότερη του 1,3 αυτής (1,017&nbsp;AU&nbsp;

## Παραπομπές


## Εξωτερικοί σύνδεσμοι

* Σχετικά με τα γνωστά Γεωπλήσια Αντικείμενα, στο Minor Planet Center της Διεθνούς Αστρονομικής Ένωσης. 
* Near Earh Object Program , από τη NASA.

*
Βαρδάνης Α΄ της Παρθίας

Ο **Βαρδάνης Α’ της Παρθίας** (... - 47) ήταν πρίγκιπας από τη δυναστεία των Αρσακιδών που βασίλευσε στην Παρθία από το 40 ως το 45 μ.Χ. Διαδέχθηκε τον πατέρα του Αρτάβανο Γ’ αλλά βρισκόταν σε συνεχή διαμάχη με τον αδελφό του Γοτάρζη Β’ για τον θρόνο. 
Το 43 υπέταξε την πόλη της Σελεύκειας ύστερα από εξέγερση που κράτησε 7 χρόνια, στον πόλεμο με τον αδελφό του Γοτάρζη που πολεμούσε με την βοήθεια νομάδων της ανατολής είχε σημαντικές επιτυχίες. Διώχθηκε προσωρινά από τον θρόνο από τον αδελφό του Γοτάρζη κατέφυγε στη Βακτρία από όπου με στρατό ανακατέλαβε τον θρόνο, δολοφονήθηκε το 47 κάτι που επέτρεψε στον Γοτάρζη να πάρει οριστικά τον θρόνο.
Ο Τάκιτος τον περιγράφει ότι ήταν πολύ ενεργητικός βασιλιάς αλλά υστερούσε σε ανθρωπισμό, ο Απολλώνιος ο Τυανέας τον αναφέρει σαν σωτήρα του επειδή τον βοήθησε να περάσει με ασφάλεια από την Ινδία.

## Πηγές
**Ιώσηπος, Ιουδαική αρχαιολογία, xx, 3, 4*
**Τάκιτος, Χρονικά, xi, 9, 10*
**Η ζωή του Απόλλωνος Τυανέως, II, 17*

Κατηγορία:Πάρθοι βασιλείς
Φωτισμός Κέρκυρας και Παρεκτάσεων

Η **Φωτισμός Κέρκυρας και Παρεκτάσεων** (1896-;) ήταν γαλλοβελγική εταιρεία ηλεκτροδότησης η οποία δραστηριοποιήθηκε στην Ελλάδα το β΄ μισό του 19ου αιώνα.

## Η ίδρυσή της
Στις 19 Φεβρουαρίου 1896 ιδρύεται στις Βρυξέλλες εταιρεία με την επωνυμία *Φωτισμός Κέρκυρας και Παρεκτάσεων*. Συστήθηκε από την Ανώνυμη Εταιρεία Φωτισμού του Σάντρ με έδρα τις Βρυξέλλες, από τη Γενική Διεθνή Εταιρία Φωτισμού δι' ηλεκτρικού φωτός και αεριόφωτος με έδρα το Παρίσι και άλλους έξι Γάλλους και Βέλγους μηχανικούς.
Αντικείμενο της εταιρίας ήταν ο δημόσιος και ιδιωτικός φωτισμός με αεριόφως και ηλεκτρικό φως στην Ελλάδα και σε άλλες χώρες, και ειδικά ο φωτισμός της πόλης της Κέρκυρας.
Η έγκριση του καταστατικού της εταιρίας υπογράφηκε με καθυστέρηση από τον βασιλιά Γεώργιο στην Κοπεγχάγη στις 2 Αυγούστου 1898. 
Το εταιρικό κεφάλαιο ορίστηκε σε 1.500.000 φράγκα διαιρεμένο σε 3.000 μετοχές από 500 φράγκα η καθεμιά.

## Η διεκδίκηση του φωτισμού της Πάτρας
Ο Κάρολος Ζωρζί, Γάλλος μηχανικός και ένας εκ των μετόχων και συνιδρυτών της εταιρίας, θα απευθύνει πρόταση στον δήμαρχο Πατρέων για την παραχώρηση του φωτισμού της πόλης με φωταέριο. Αρχικά η πρόταση είχε γίνει δεκτή από τον δήμο, τελικά, το ζήτημα μπήκε σε δημοπρασία: αρχικά στη διαδικασία συμμετείχε μόνο ο Κάρολος Ζωρζί, και τότε το δημοτικό συμβούλιο αποφάσισε να παρατείνει τη δημοπρασία για έναν ακόμα μήνα. Στη δεύτερη δημοπρασία, οι προτάσεις απορρίφθηκαν από το δημοτικό συμβούλιο ως ασύμφορες. Έγινε και τρίτη δημοπρασία που απέβη άκαρπη. Στην τέταρτη  δημοπρασία κέρδισε η Thomson-Houston της Μεσογείου.

## Παραπομπές


## Πήγη
*Νίκος Παντελάκης, *Ο εξηλεκτρισμός της Ελλάδας. Από την ιδιωτική πρωτοβουλία στο κρατικό μονοπώλιο (1889-1956)*, εκδ. Μ.Ι.Ε.Τ., Αθήνα, 1991

Κατηγορία:Ελληνικές επιχειρήσεις ηλεκτρικής ενέργειας
Ντάρον Γκίμπσον

Ο **Ντάρον Γκίμπσον** είναι Ιρλανδός ποδοσφαιριστής γεννήθηκε στις 25 Οκτωβρίου 1987 στην πόλη Ντέρι στην Βόρεια Ιρλανδία αγωνίζεται ως μέσος στην Πρέμιερ Λιγκ και στην Έβερτον αλλά και στην Εθνική ομάδα της Ιρλανδίας.

## Καριέρα σε ομάδες
Ο Ντάρον Γκίμπσον ξεκίνησε την καρίερα του το 2003 από την Βόρειο Ιρλανδική ομάδα Ινστιτούτ μετακινήθηκε στην Μάντσεστερ Γιουνάιτεντ το 2004.Το 2005 υπέγραψε επαγγελματικό συμβόλαιο με την Μάντσεστερ Γιουνάιτεντ.Ο Γκίμπσον ήταν ένας από τους πολλούς παίκτες Μάντσεστερ Γιουνάιτεντ οποίος πέρασε την σεζόν 2006-07 με τη μορφή δανείου στην Ρουαγιάλ Αντβέρπ ΦΚ Τον Οκτώβριο του 2007, πήγε δανεικός στην Γούλβερχαμπτον Γουόντερερς, όπου πέρασε το μεγαλύτερο μέρος της σεζόν 2007-08. στην Γούλβερχαμπτον Γουόντερερς σκόραρε μια φορά, κατά Μπέρνλεϊ Φ.Κ. στις 8 Δεκεμβρίου 2007.Επέστρεψε στην Μάντσεστερ Γιουνάιτεντ το 2008 όπου την πρώτη σεζόν οι συμμετοχές του ήταν περιορισμένες.Αυξήθηκαν την επόμενη σεζόν 2009-10. Την σεζόν 2010-11 κατέκτησε το πρωτάθλημα με την Μάντσεστερ Γιουνάιτεντ.Το 2012 ακολούθησε την συμβουλή του ομοσπονδιακού προπονητή της Ιρλανδίας Τζιοβάνι Τραπατόνι και πήρε μεταγραφή στην Έβερτον όπου κατάφερε άμεσα να καθιερωθεί στην ομάδα του Λίβερπουλ

## Εθνική Ιρλανδίας

Το 2007 ο Γκίμπσον, ο οποίος γεννήθηκε στο Ντέρι στην Βόρεια Ιρλανδία, ήταν στο επίκεντρο της διαφοράς μεταξύ της Ποδοσφαιρικής Ομοσπονδίας της Ιρλανδίας και της Βόρειας Ιρλανδίας , αφού επέλεξε να παίξει για την Δημοκρατία της Ιρλανδίας, αντί της Βόρειας Ιρλανδίας.Το ζήτημα παραπέμφθηκε στη FIFA και συζητήθηκε στη Συνέλευση της Βόρειας Ιρλανδίας. Τελικά το θέμα λύθηκε το 2010, όταν αποφασίστηκε οι πολίτης της Βόρειας Ιρλανδίας να δικαιούνται  παίξει είτε για τη Ιρλανδία και τη Βόρεια Ιρλανδία.

## Εξωτερικοί συνδεσμοι
*Το προφίλ του Γκιμπσον στο site της Έβερτον
*Το προφίλ του Γκιμπσον στο transfermarkt.co.uk

Κατηγορία:Ιρλανδοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Ρουαγιάλ Αντβέρπ ΦΚ
Κατηγορία:Ποδοσφαιριστές Γούλβερχαμπτον Γουόντερερς
Κατηγορία:Ποδοσφαιριστές Έβερτον
Κατηγορία:Ποδοσφαιριστές Εθνικής Ιρλανδίας Κ21
Κατηγορία:Ποδοσφαιριστές Εθνικής Ιρλανδίας
Κατηγορία:Ποδοσφαιριστές Εθνικής Ιρλανδίας Β
Γραικύλοι (μυθιστόρημα Ρόδη Ρούφου)

Οι **Γραικύλοι** είναι το τελευταίο μυθιστόρημα του  διπλωμάτη και συγγραφέα Ρόδη Ρούφου, πριν από τον πρόωρο θάνατό του (1972), γραμμένο το 1967.
## Θεματολογία
Αναφέρεται στην ήττα των Αθηναίων από τους Ρωμαίους το 86 π.Χ. και την πυρπόληση του κλεινού άστεως από τον Σύλλα. Τότε ο Αθηναίος Δίων, ο πρωταγωνιστής στο μυθιστόρημα του Ρόδη Ρούφου, ελπίζει οι Αθηναίοι να μη γίνουν «γραικύλοι» και να πορευθούν στην υπό τους Ρωμαίους αιχμαλωσία με βάση το λόγο του Σωκράτη στον «Φαίδωνα»: « ἀδεῶς (σ.σ.άφοβα) καὶ γενναίως».

Για το τι σημαίνει αυτός ο λόγος ο ίδιος ο Δίων εξηγεί:
«Μη λυγίσεις νου, στον ύστατο τούτο πειρασμό. Μείνε ελληνικός, μην παραιτηθείς από τη καθαρή σου θέαση...**ἀδεῶς καὶ γενναίως**. Αυτό θα μείνει από τον Ελληνισμό, αυτό δεν θα το καταστρέψουν οι λεγεώνες. Αν ποτέ σκοτεινιάσει ο κόσμος από καινούργιους βαρβάρους και δεισιδαιμονίες η λέξη "Έλληνας" ας εξακολουθήσει να σημαίνει εκείνον που κρατάει τη σκέψη του άφοβη και αδέκαστη... Εμείς πρέπει τάχα να γίνουμε μια ξεπεσμένη ράτσα κολάκων, ταπεινοί και περιφρονημένοι Γραικύλοι;» 

Και απαντά ο ίδιος: «Όχι. Δεν θα σβήσει ο ελληνισμός, γιατί είναι μια έννοια που ξεπερνάει τις εφήμερες τύχες των φυλών..»

## Σημειώσεις

## Δείτε επίσης
*Καυδιανά δίκρανα

## Παραπομπές

## Βιβλιογραφία
*Ρούφος Ρόδης, Γραικύλοι, εκδόσεις Ωκεανίδα,1999 ISBN 960-8044-10-3
## Εξωτερικοί σύνδεσμοι
*ιστορικές αναφορές

Κατηγορία:Ελληνικά μυθιστορήματα
Πριγκιπάτο της Σερβίας

Η **Ηγεμονία της Σερβίας** (*[[σερβικά]] : Кнежевина Србија *) ήταν ένα ημι-ανεξάρτητο κράτος στα Βαλκάνια που δημιουργήθηκε ως αποτέλεσμα της Σερβικής Επανάστασης η οποία διήρκεσε από το 1804 έως το 1817. Δημιουργήθηκε μέσω διαπραγμάτευσης και μιας άγραφης συμφωνίας μεταξύ Μίλος Ομπρένοβιτς, ηγέτη της Δεύτερης Σερβικής Εξέγερσης και του Οθωμανού Μαρασλί Πασά. Ακολούθησε σειρά νομικών εγγράφων-συμφωνιών που εκδίδονται από την Υψηλή Πύλη το 1828 το 1829 και τέλος το 1830- των Χαττ-ι-Σερίφ, που αναγνώρισαν τη Σερβία ως ηγεμονία αυτόνομη αλλά υποτελή στην Οθωμανική Αυτοκρατορία. Η de facto ανεξαρτησία του ακολούθησε το 1867, μετά την εκδίωξη όλων των οθωμανικών στρατευμάτων από τη χώρα. Η Συνθήκη του Βερολίνου (1878) αναγνώρισε διεθνώς την ανεξαρτησία της ηγεμονίας. Το 1882 η χώρα αναβαθμίστηκε στο Βασίλειο της Σερβίας.

## Ιστορία
Κατά τη Σερβική επανάσταση πρώτα ο Καραγιώργης και έπειτα ο Μίλος Ομπρένοβιτς, οι ηγέτες των επαναστατημένων Σέρβων, πέτυχαν τον στόχο τους να απελευθερώσουν τη Σερβία μετά από αιώνες Τουρκοκρατίας. Οι Οθωμανικές αρχές αναγνώρισαν το κράτος το 1830 με το διάταγμα γνωστό ως Χαττ-ι-Σερίφ και ο Μίλος Ομπρένοβιτς έγινε κληρονομικός ηγεμόνας (κνιαζ) της Ηγεμονίας της Σερβίας.

Αρχικά η ηγεμονία περιελάμβανε μόνο το έδαφος του πρώην Πασαλικίου του Βελιγραδίου, αλλά το 1831-1833 επεκτάθηκε προς τα ανατολικά, νότια και δυτικά. Το 1866-1868 η Σερβία ξεκίνησε την εκστρατεία της σφυρηλάτησης της Πρώτης Βαλκανικής Συμμαχίας με την υπογραφή της σειράς συμφωνιών με άλλες Βαλκανικές οντότητες. Στις 18 Απριλίου 1867 η Οθωμανική κυβέρνηση διέταξε την οθωμανική φρουρά, που ήταν από το 1826 η τελευταία εκπροσώπηση της Οθωμανικής επικυριαρχίας στη Σερβία, να αποσυρθεί από το φρούριο του Βελιγραδίου. Ο μόνος όρος ήταν η Οθωμανική σημαία να συνεχίσει να κυματίζει πάνω στο φρούριο μαζί με τη Σερβική. Η de facto ανεξαρτησία της Σερβίας χρονολογείται από αυτό το γεγονός. Ένα νέο σύνταγμα το 1869 όριζε τη Σερβία ως ανεξάρτητο κράτος. Η Σερβία επεκτάθηκε περαιτέρω προς τα νοτιονατολικά το 1878 όταν η ανεξαρτησία της από την Οθωμανική Αυτοκρατορία έτυχε πλήρους διεθνούς αναγνώρισης με τη Συνθήκη του Βερολίνου. Η Ηγεμονία διήρκεσε μέχρι το 1882, όταν αναβαθμίστηκε στο Βασίλειο της Σερβίας.

## Πολιτική ιστορία

### Aυτονομία
*Σύμβαση Άκκερμαν (7 Oκτωβρίου 1826), συνθήκη μεταξύ Ρωσικής και Οθωμανικής Αυτοκρατορίας, είχε 5 άρθρα για τη Σερβία: αυτονομία και επιστροφή των εδαφών που αφαιρέθηκαν το 1813, ενώ παραχωρήθηκε επίσης στους Σέρβους ελευθερία διακίνησης σε όλη την Οθωμανική Αυτοκρατορία. Απορρίφθηκε από το Μαχμούτ Β΄ το 1828.
*Χαττ-ι-Σερίφ του 1829
*Χαττ-ι-Σερίφ του 1830 
*Χαττ-ι-Σερίφ του 1833

## Ηγεμόνες
Η Ηγεμονία κυβερνήθηκε από τη δυναστεία των Ομπρένοβιτς, εκτός από μια περίοδο υπό τον Πρίγκιπα Αλέξανδρο της δυναστείας Καραγιώργεβιτς. Οι Πρίγκιπες Μίλος και Μιχαήλο Ομπρένοβιτς βασίλεψαν δύο φορές ο καθένας.

## Χάρτες

File:Serbia1817.png|Η ηγεμονία το 1817
File:Serbia1833.png|Η ηγεμονία το 1833
File: Serbia02.png|Η ηγεμονία το 1833-1878


## Πηγές
* Кнежевина Србија - М.Ђ. Милићевић από το Scribd
## Παραπομπές


Κατηγορία:Οθωμανική Αυτοκρατορία
Κατηγορία:Ιστορία της Σερβίας
Κατηγορία:Πρώην κράτη των Βαλκανίων
TED (συνέδριο)

Η **TED** είναι μια μη κερδοσκοπική οργάνωση που κάνει συνέδρια με σκοπό τη *διάδοση ιδεών που αξίζουν (Ideas Worth Spreading)*. 
Ξεκίνησε το 1984 με ένα συνέδριο με σκοπό να συναντηθούν άνθρωποι της τεχνολογίας, της ψυχαγωγίας και του σχεδίου· από εκεί προέρχεται και η ονομασία TED, Technology, Entertainment, Design.

Από το 2006 οι ομιλίες είναι διαθέσιμες στο διαδίκτυο με άδειες Creative Commons Αναφορά Δημιουργού - Μη εμπορική χρήση - Όχι παράγωγα έργα. Το 2020, πάνω από 3200 ομιλίες είναι διαθέσιμες δωρεάν στο διαδίκτυο. Μέχρι τον Ιανουάριο του 2009 είχαν ειδωθεί από χρήστες 50 εκατομμύρια φορές. Τον Ιούνιο του 2011 είχαν ξεπεράσει τα 500 εκατομμύρια, ενώ στις 13 Νοεμβρίου του 2012 οι θεάσεις των ομιλιών έφτασαν το 1 δισεκατομμύριο.

## TED Global

Το TED Global είναι ένα διεθνές συνέδριο που οργανώνει η TED μια φορά το χρόνο.
Τα συνέδρια που έχουν γίνει είναι:
* 2005 στην Οξφόρδη
* 2007 στην Αρούσα της Τανζανίας με την ονομασία TEDAfrica
* 2009 και το 2010 στην Οξφόρδη
* 2011 και 2012 στο Εδιμβούργο

## TED Prize

Το βραβείο TED ξεκίνησε το 2005. Μέχρι το 2010, προσέφερε σε τρία άτομα 100.000$ και μια ευχή «να αλλάξουν το κόσμο». Από το 2010 και μετά, διαλέγεται ένας νικητής για να εξασφαλιστεί ότι θα έχει περισσότερες ελπίδες να πραγματοποιηθεί η ευχή του. Το 2012 το βραβείο δόθηκε σε μια ιδέα και όχι σε άτομο ενώ για το 2013 το βραβείο έχει αυξηθεί στο 1 εκατομμύριο δολλάρια.

## TEDx
Το TEDx είναι ένα πρόγραμμα σχεδιασμένο να δίνει σε κοινότητες, οργανισμούς αλλά και άτομα τη δυνατότητα να κάνουν συζητήσεις σε τοπικό επίπεδο, διοργανώνοντας ανεξάρτητες εκδηλώσεις TEDx. Οι οργανωτές απαιτείται να λάβουν ειδική άδεια από το TED εφόσον καλύπτουν ορισμένες προϋποθέσεις.

## Παραπομπές


## Εξωτερικοί σύνδεσμοι
*Κεντρική ιστοσελίδα
*TEDx

Κατηγορία:Μη κερδοσκοπικοί οργανισμοί
Κατηγορία:Διαλέξεις
Παναγιώτης Κοκοντίνης

Ο **Παναγιώτης Κοκοντίνης** (Αμπελοχώρι Βοιωτίας, 1918 - Αθήνα, 1 Αυγούστου 2000) ήταν Έλληνας κλαρινίστας δημοτικής μουσικής.

Γεννήθηκε το 1918 στο Αμπελοχώρι Θηβών και πέθανε την 1η Αυγούστου 2000 στην κατοικία του στον Άγιο Παύλο στην Αθήνα.

Είχε γράψει τραγούδια, όπως το "Θ' αλλάξω σπίτι και θα 'ρθώ", "Πατέρα μας μεγάλωσες", που τα ερμήνευσε ο Ανδρέας Τσαούσης, κ.α.

Είχε γραμμοφωνήσει μ' όλους τους επώνυμους Έλληνες τραγουδιστές (Καζαντζίδη, Λύδια, Ζάχο, Βέρρα, Τσαούση κλπ.).

Κατά την Κατοχή, συμμετείχε στην Εθνική Αντίσταση.

Είχε βασανιστεί, εξοριστεί και φυλακιστεί στη Μακρόνησο, στη Γυάρο και στην Αίγινα μέχρι το 1952.

Κοκοντίνης Παναγιώτης
Εξέγερση του Κράινα Κότσινα

thumb|right|200px|Χάρτης της περιοχής

Η **Εξέγεση του Κράινα Κότσινα** ή **Εξέγερση του Κότσα** (*[[σερβικά]] : Кочина крајина*), ήταν εξέγερση των Σέρβων κατά της Οθωμανικής Αυτοκρατορίας που κράτησε από τον Φεβρουάριο του 1788 έως τις 7 Σεπτέμβρη 1788 ηγέτης της εξέγερσης ήταν ο Κότσα Αντιέλκοβιτς (1755-1789) που βοηθήθηκε από την Αυτοκρατορία των Αψβούργων. Επέτρεψε στους Αψβούργους να κατακτήσουν τις κεντρικές περιοχές της σημερινής Σερβίας από τους Οθωμανούς. Η νέα επαρχία που δημιουργήθηκε στα πλαίσια της Αυστροουγγαρίας υπήρξε για 3 χρόνια. 

Το 1791 οι Αυστριακοί υποχρεώθηκαν να εγκαταλείψουν τα εδάφη αυτά, μαζί τους έφυγαν πολλοί Σέρβοι που φοβόντουσαν τα αντίποινα των Οθωμανών. Στην εξέγερση συμμετείχε επίσης ο ήρωας της Σερβικής επανάστασης Καραγιώργης Πέτροβιτς ο οποίος υπηρετούσε στον αυστριακό στρατό κατά εκείνη τη χρονική στιγμή. Η αντίποινα των Οθωμανών στην αρχή της εξέγερσης επηρέασε τους Σέρβους και τους οδήγησε 15 χρόνια αργότερα να ξεσηκωθούν και να απελευθερωθούν από τους Οθωμανούς.

## Παραπομπές


Κατηγορία:Ιστορία της Σερβίας υπό την Αυστροουγγαρία
Κατηγορία:Μάχες της Οθωμανικής Αυτοκρατορίας
Κατηγορία:Οθωμανική Σερβία
Κοινωνική καινοτομία

**Κοινωνική καινοτομία** ονομάζεται μια νέα λύση σε ένα κοινωνικό πρόβλημα, που είναι πιο αποδοτική, πιο αποτελεσματική, πιο βιώσιμη σε σχέση με τις υπάρχουσες λύσεις και η αξία που δημιουργείται αφορά κυρίως στην κοινωνία από ότι τα άτομα.

Η κοινωνική καινοτομία μπορεί να είναι ένα προϊόν, μια παραγωγή, μια διαδικασία ή τεχνολογία, αλλά μπορεί να είναι επίσης μια αξία, μια ιδέα, μια νομοθεσία, ένα κοινωνικό κίνημα, μια παρέμβαση ή κάποιος συνδυασμός των ανωτέρω. Δεν είναι απαραίτητο να είναι συνδεδεμένη, ως έννοια και πρακτική, μόνο με την κοινωνική επιχειρηματικότητα, αλλά μπορεί και όντως διατρέχει οικονομικούς φορείς του δημόσιου, του ιδιωτικού και του λεγόμενου τρίτου ή κοινωνικού τομέα.  

Η Κοινωνική Καινοτομία δεν αφορά μόνο στην οικονομική διάσταση, δεν είναι μονόπλευρη, δεν πρέπει να υποκαθιστά το κράτος και την αυτοδιοίκηση στις βασικές υποχρεώσεις τους απέναντι στους πολίτες και στους δημότες, δεν πρέπει να αποτελεί εκχώρηση αρμοδιοτήτων για τις οποίες έχει εξουσιοδοτηθεί από τον λαό στο πλαίσιο των συνταγματικών υποχρεώσεων, στο πλαίσιο του δημοκρατικού και κοινωνικού συμβολαίου με τον λαό. 

## Παραπομπές



## Βιβλιογραφία
* Aiken, T. G. (2017). Social Innovation and Participatory Action Research. European Public & Social Innovation Review, 2(1), 17–33.Bekkers, V.J.J.M. Tummers, L.G. Voorberg, W. H. (2013). From public innovation to social innovation in the public sector: A literature review of relevant drivers and barriers. Rotterdam.
* Brown, T. and Wyatt, J. (2010). Design Thinking for Social Innovation. Stanford Social Innovation Review, 31–35
* European Commission. (2013). Social Innovation Research in the European Union, Approaches, findings and future directions. Luxemburg.
* European Commission. (2015). Growing a Digital Social Innovation Ecosystem for Europe. Luxemburg.
* European Commission. (2017). Social Innovation as a Trigger for Transformations - The Role of Research. Luxemburg.

## Εξωτερικοί σύνδεσμοι
* Social Innovation Generation Knowledge Hub  (Καναδάς)
* Πρόγραμμα ΕΕ Digital Social Innovation 
* Πρόγραμμα της ΕΕ για την Απασχόληση και την Κοινωνικής Καινοτομία (EasI)

Κατηγορία:Κοινωνικά ζητήματα
Κατηγορία:Καινοτομία
Κατηγορία:Δημόσια Διοίκηση
Κατηγορία:Κοινωνία των πολιτών
Κοινωνική χρηματοοικονομική

Η κοινωνική χρηματοοικονομική μετασχηματίζει τη μικροοικονομική ανάλυση των χρηματοοικονομικών αποφάσεων με κριτήρια την αναμενόμενη απόδοση και τον κίνδυνο. Το νέο αναλυτικό τρίπτυχο είναι πλέον ο κίνδυνος, η αναμενόμενη απόδοση και ο κοινωνικός αντίκτυπος. Όλο και περισσότερες επενδύσεις κρίνονται όχι μόνο από την επίδρασή τους στην ατομική ευημερία των επενδυτών αλλά και από τη συμβολή τους σε μια καλύτερη κοινωνία για όλους.
Στο βιβλίο αναλύονται θέματα όπως:
-Κοινωνική επιχειρηματικότητα
-Μικροχρηματοδότηση
-Φιλανθρωπία επιχειρηματικών συμμετοχών
-Ομόλογα κοινωνικού αντίκτυπου
-Συμμετοχική χρηματοδότηση
-Ισλαμική χρηματοοικονομική
-Ποσοτική αξιολόγηση κοινωνικών επενδύσεων
Η Κοινωνική Χρηματοοικονομική απευθύνεται σε κοινωνικούς επιχειρηματίες, σε επαγγελματίες της κοινωνικής οικονομίας και σε στελέχη χρηματοπιστωτικών οργανισμών που χρηματοδοτούν την κοινωνική οικονομία και την επιχειρηματικότητα. Επιπλέον, απευθύνεται σε σπουδαστές, ερευνητές και καθηγητές οικονομικών και διοικητικών επιστημών. (Ανδρικόπουλος, 2019)
Η Κοινωνική χρηματοοικονομική (Social Finance) είναι κλάδος της Χρηματοοικονομικής που συνδυάζει την χρηματοοικονομική διαχείριση και την Κοινωνική Επιχειρηματικότητα και Κοινωνική Οικονομία.

Η διαδικασία μέσω της οποίας κινητοποιούνται ιδιωτικά κεφάλαια που αποδίδουν ένα κοινωνικό μέρισμα και μια οικονομική επιστροφή για την επίτευξη κοινωνικών και περιβαλλοντικών στόχων. Δημιουργεί ευκαιρίες για τους επενδυτές να χρηματοδοτήσουν projects ωφέλιμα στην κοινωνία και στις κοινωνικές οργανώσεις και πρόσβαση σε νέες πηγές χρηματοδότησης.

## Παραπομπές


## Πηγές
Ανδρικόπουλος, Α. Π. (2019). *Κοινωνική χρηματοοικονομική: Ρίσκο, απόδοση, κοινωνικός αντίκτυπος*. Αθήνα, ΕΚΔΟΣΕΙΣ ΠΡΟΠΟΜΠΟΣ Ι.Κ.Ε.

Social Finance, Wikipedia, [english language]

Social Entrepreneurship Supporting Network (SES Net)

Κατηγορία:Οικονομία
Κατηγορία:Κοινωνία
Άντεν

thumb|250px|Το λιμάνι του Άντεν
Το **Άντεν** (αραβικά: عدن) είναι λιμάνι στην Υεμένη, προσωρινή πρωτεύουσα από τον Μάρτιο του 2015, και δεύτερη μεγαλύτερη πόλη της χώρας μετά τη Σαναά. Βρίσκεται στο νοτιοδυτικό άκρο της Αραβικής χερσονήσου, στον κόλπο του Άντεν, ο οποίος πήρε το όνομά του από την πόλη. Σύμφωνα με την απογραφή του 2004, το Άντεν έχει 570.551 κατοίκους. Το Άντεν βρίσκεται σε μια ηφαιστειακή χερσόνησο η οποία συνδέεται με την ξηρά με έναν επίπεδο αμμώδη ισθμό. Το μέγιστο ύψος της είναι το Τζεμέλ Σαμσάμ (553 μέτρα ύψος). Το λιμάνι είναι ο κρατήρας του σβηστού ηφαιστείου. 

Το Άντεν αποτελείται από τρεις διακριτούς πυρήνες: τον Κρατήρα, αρχικό πυρήνα της πόλης στην ανατολική ακτή της χερσονήσου, τη Μαάλα στη βόρεια ακτή της χερσονήσου που λειτουργεί ως το βασικό λιμάνι για τα καΐκια των ντόπιων, και το Ταουάχι, το σύγχρονος τομέα με τις πολλές εγκατεστημένες επιχειρήσεις. Στο ισθμό που το συνδέει με την ενδοχώρα βρίσκεται το Χορμακσάρ, όπου βρίσκονται οι διπλωματικές αποστολές της πόλης, τα κύρια γραφεία του πανεπιστημίου του Άντεν και Διεθνές Αεροδρόμιο του Άντεν, το δεύτερο μεγαλύτερο της χώρας. Στα ανατολικά της πόλης βρίσκεται μια δεύτερη χερσόνησος, με ύψος 374 μέτρα, το μικρό Άντεν, όπου βρίσκονται διυλιστήρια πετρελαίου και το λιμάνι για τα τάνκερ.

Το λιμάνι χρησιμοποιείται για τουλάχιστον 3000 χρόνια. Πέρασε στην κατοχή των Αιγυπτίων τον 3ο αιώνα π.Χ. και μετά των Ρωμαίων το 24 μ.Χ., των Αιθιόπων και των Περσών. Τον 7ο αι. μ.Χ. εντάχθηκε στην ευρύτερη περιοχή της Υεμένης. Το 1538 κατελήφθη από τους Οθωμανούς, το 1729 από το Σουλτανάτο του Λαχέτζ και το 1839 από τους Βρετανούς που προσάρτησαν το Άντεν στην Ινδία. Τον 19ο αιώνα το Άντεν λειτουργούσε περισσότερο ως λιμάνι ανεφοδιασμού των ατμόπλοιων. Μετά το άνοιγμα της διώρυγας του Σουέζ το 1869 έγινε ένα από τα πιο πολυάσχολα λιμάνια στον κόσμο γεγονός στο οποίο συνέβαλε και το εμπόριο χωρίς φόρους. Το 1937 αποσπάστηκε από την Ινδία και αποτέλεσε την βρετανική Αποικία του Άντεν. Το 1967 μετά την επανάσταση που ξέσπασε στην Υεμένη ανακηρύχθηκε πρωτεύουσα της Νότιας Υεμένης, η οποία αντιστοιχούσε περίπου στο προτεκτοράτο του Άντεν. Το 1990 η νότια Υεμένη ενώθηκε με τη Βόρεια. Κατά τον εμφύλιο πόλεμο του 1994, η πόλη υπέστη σημαντικές ζημιές.

## Παραπομπές


Κατηγορία:Πόλεις της Υεμένης
Το Ελληνοκαναδικό Βήμα

***Το Ελληνοκαναδικό Βήμα*** (αγγλικά: *The Greek Canadian Tribune*, γαλλικά: *La tribune grecque canadienne*) είναι εβδομαδιαία ομογενειακή εφημερίδα, με τόπο έκδοσης το Μόντρεαλ του Καναδά. Δημοσιεύει άρθρα στην ελληνική γλώσσα, αλλά φιλοξενεί επίσης άρθρα και διαφημίσεις στα Γαλλικά και στα Αγγλικά. 

## Ιστορικό
Σύμφωνα με την ιστοσελίδα της εφημερίδας και σχετικές μελέτες, είναι η παλαιότερη εφημερίδα της ελληνικής παροικίας στο Μόντρεαλ που συνεχίζει να εκδίδεται μέχρι σήμερα. Εκδόθηκε για πρώτη φορά στις 7 Μαρτίου 1964 και κυκλοφορούσε αρχικά σε τετρασέλιδη ή οκτασέλιδη έκδοση, ενώ περιείχε μέχρι την δεκαετία του 1990 έξι με 12 φύλλα, για να αποκτήσει στην σημερινή μορφή περισσότερες σελίδες. Εκδότες του ήταν αρχικά οι Γεώργιος Παπαδάκης και Νίκος Καλυβίτης με αρχισυντάκτη τον Φώτη Κομπορόζο. Μετά την αναχώρηση του δεύτερου ιδρυτή της, Νίκου Καλυβίτη στο Τορόντο, την διεύθυνση και την ιδιοκτησία της εφημερίδας ανέλαβε ο Γεώργιος Παπαδάκης. Το 1982, η εφημερίδα πουλήθηκε στον Κώστα Πετρογιάννη, ενώ τον Ιανουάριο του 1990, την ιδιοκτησία της εφημερίδας απέκτησε ο σημερινός εκδότης και διευθυντής Χρήστος Μανίκης.

Το 1970, η  κυκλοφορία της εφημερίδας υπολογίστηκε σε 1.000 με 2.000 φύλλα, ενώ το 2012, η κυκλοφορία της υπολογίστηκε στα 13.400 φύλλα. Η εκτύπωση των φύλλων γίνεται το απόγευμα κάθε Πέμπτης για να διατεθεί σε κυκλοφορία το επόμενο Σάββατο. Είναι κυρίως ειδησεογραφικό έντυπο με στόχο την ενημέρωση της ελληνικής κοινότητας της μητροπολιτικής περιοχής του Μόντρεαλ. Η ύλη της εντοπίζεται κυρίως στην κάλυψη των γεγονότων της επαρχίας του Κεμπέκ, του Καναδά και της ελληνικής ειδησεογραφίας, αν και παλαιότερα δίνονταν περισσότερη έμφαση στα γεγονότα που κατεύθαναν από την Ελλάδα. 

Κατά την διάρκεια της λειτουργίας του, κάλυψε τα σημαντικά γεγονότα από την ελληνική, παροικιακή και επαρχιακή επικαιρότητα, όπως η Ήσυχη Επανάσταση και τα δημοψηφίσματα για την ανεξαρτησία του Κεμπέκ. Εκτός από την ειδησεογραφία, στις σελίδες της μπορούμε να βρούμε άρθρα θρησκευτικού περιεχομένου, παροικιακές ανακοινώσεις και διαφημίσεις.

## Γνωστοί συντάκτες
Ο συγγραφέας Νίκος Καχτίτσης δημοσίευσε, επωνύμως αλλά και ψευδωνύμως, ποικίλλα κείμενα στο *Ελληνοκαναδικό Βήμα.* Ένα χρόνο μετά το θάνατο του συγγραφέα (25 Μαΐου 1970), το *Ελληνοκαναδικό Βήμα* εξέδωσε ειδικό επετειακό φύλλο στη μνήμη του (21 Μαΐου 1971).

Στο *Ελληνοκαναδικό Βήμα*, αρθρογραφούσε επίσης ο Παντελής Τρωγάδης, ποιητής και μετέπειτα δημοσιογράφος σε αθηναϊκές εφημερίδες και στην ελληνική ραδιοφωνία. Μάλιστα, ο Τρωγάδης είχε τον τίτλο του αρχισυντάκτη της εφημερίδας την περίοδο της Δικτατορίας και δημοσίευε επωνύμως άρθρα γνώμης εναντίον του τότε ελλαδικού αυταρχικού καθεστώτος.

## Παραπομπές

## Εξωτερικοί σύνδεσμοι
* Επίσημη ιστοσελίδα bhma.net

Κατηγορία:Εφημερίδες με τόπο έκδοσης τον Καναδά στην ελληνική γλώσσα
Κατηγορία:Εφημερίδες με τόπο έκδοσης το Μόντρεαλ
Κρυπτεία σκυτάλη

Η **κρυπτεία σκυτάλη** ή «*Λακεδαιμονική σκυτάλη*» θεωρείται ένα από τα αρχαιότερα συστήματα κρυπτογράφησης.

## Ιστορία
Ο πρώτος που βρίσκουμε να αναφέρει αυτόν τον τρόπο είναι ο αρχαίος λυρικός ποιητής Αρχίλοχος, περίπου τον 7ο π.Χ. αιώνα. Αργότερα, τον 3ο π.Χ. αιώνα, ο Απολλώνιος ο Ρόδιος μας αναφέρει ότι χρησιμοποιούσαν μια τέτοια τακτική για την κρυπτογράφηση κειμένων. Εκτεταμένη όμως περιγραφή του τρόπου μας δίνεται, αρκετά αργότερα, από τον Πλούταρχο, στους παράλληλους βίους, στο βιβλίο για τον Λύσανδρο (19.5).

## Ο τρόπος
200px|right|τρόπος τυλίγματος σε σκυτάλη
Μία σκυτάλη τυχαίων διαστάσεων κόβονταν στη μέση. Το ένα τμήμα το φύλαγαν οι έφοροι της Σπάρτης και το άλλο το έπαιρνε μαζί του ο εκάστοτε επικεφαλής του στρατεύματος. Όταν ένα από τα δύο μέρη ήθελε να επικοινωνήσει με το άλλο, τύλιγε μια μακρόστενη λουρίδα, από ύφασμα ή περγαμηνή, γύρω από το κομμάτι της σκυτάλης που είχε. Ο τρόπος που θα το τύλιγε είχε προσυμφωνηθεί. Εκεί επάνω έγραφε το μήνυμα που ήθελε πάλι με κάποιον προσυμφωνημένο τρόπο. Μερικές φορές χρησιμοποιούσαν καθρέφτη ώστε τα γράμματα να γράφονται ανάποδα.  Κατόπιν ξετύλιγε την λουρίδα υφάσματος στην οποία πλέον δεν ήταν δυνατή η άμεση ανάγνωση του μηνύματος. Ο παραλήπτης τύλιγε πάλι τη λουρίδα με τον προσυμφωνημένο τρόπο και αφού η σκυτάλη είχε την ίδια διάμετρο τα γράμματα συνέπιπταν. Μετά χρησιμοποιούσαν τον συμφωνημένο τρόπο, που μπορεί να ήταν διάβασμα σε καθρέφτη ή αντιμετάθεση συλλαβών ή κάποιος άλλος τρόπος ανάγνωσης και αποκρυπτογράφησης του κειμένου.

## Κρυπτογραφία
Η βασική κρυπτογραφική μέθοδος που χρησιμοποιείται είναι η λεγόμενη μέθοδος της μετάθεσης.

Με τα σημερινά δεδομένα μπορούμε να θεωρήσουμε ότι το μυστικό κλειδί της κρυπτογράφησης και αποκρυπτογράφησης είναι η περιφέρεια της σκυτάλης (η οποία μπορεί να ήταν κυκλική ή εξαγωνική κλπ.).

Ας υποθέσουμε ότι η ράβδος επιτρέπει να γράψει κανείς πέντε γράμματα σε κύκλο (περίμετρο) και έξι γράμματα κατά μήκος της πλευράς της. Το απλό-μη κρυπτογραφημμένο (αγγλ. *plaintext*) κείμενο θα μπορούσε να είναι: «*Οι γραμμές κρατούν, στρατός αντέχει*». 

Για να κρυπτογραφηθεί το μύνημα, αρκεί να γράψει κανείς κατά μήκος της λουρίδας/περγαμηνής ή του υφάσματος:  
 **_____________________________________________________________**
        |   |   |   |   |   |   |  |
        | Ο | Ι | Γ | Ρ | Α | Μ |  |
      __| Μ | Ε | Σ | Κ | Ρ | Α |__|
     |  | Τ | Ο | Υ | Ν | Σ | Τ |
     |  | Ρ | Α | Τ | Ο | Σ | Α |
     |  | Ν | Τ | Ε | Χ | Ε | Ι |
 **—————————————————————————————————————————————————————————————**
έτσι το κρυπτογραφημένο κείμενο (αγγλ. ciphertext) γίνεται «ΟΜΤΡΝΙΕΟΛΑΤΓΣΥΤΕΡΚΝΟΧΑΡΣΣΕΜΑΤΑΙ» μετά το ξετύλιγμα.

## Δείτε επίσης

* Κώδικας του Καίσαρα
* Κρυπτογράφηση Συμμετρικού Κλειδιού
* Κρυπτογράφηση δημόσιου κλειδιού
* RSA
* Pretty Good Privacy

## Παραπομπές


Κατηγορία:Κρυπτογραφία
Κατηγορία:Στρατιωτική ιστορία της Αρχαίας Σπάρτης
Edward the Great

Το **Edward the Great** είναι συλλογή τραγουδιών του βρετανικού χέβι μέταλ συγκροτήματος Iron Maiden, η οποία κυκλοφόρησε τον Νοέμβριο του 2002 από τη δισκογραφική εταιρεία "ΕΜΙ".

Ο δίσκος επανεκδόθηκε το 2005, με τα τραγούδια "*Wildest Dreams*", "*Brave New World*" και "*Rainmaker*" να έχουν αντικαταστήσει τα "*Holy Smoke*", "*The Clairvoyant*" και "*Infinite Dreams*". Το "*Fear of the Dark*" προέρχεται από το ζωντανά ηχογραφημένο "*[[Rock in Rio (άλμπουμ των Iron Maiden)|Rock in Rio]]*", ενώ στην επανέκδοση το ίδιο κομμάτι προέρχεται από το "*[[Death on the Road]]*".

## Τραγούδια
1. **Run to the Hills** *(Harris)* - 3:55
2. **The Number of the Beast** *(Harris)* - 4:52
3. **Flight of Icarus** *(Dickinson, Smith)* - 3:52
4. **The Trooper** *(Harris)* - 4:11
5. **2 Minutes to Midnight** *(Dickinson, Smith)* - 6:00
6. **Wasted Years** *(Smith)* - 5:06
7. **Can I Play with Madness** *(Harris, Dickinson, Smith)* - 3:31
8. **The Evil That Men Do** *(Harris, Dickinson, Smith)* - 4:34
9. **The Clairvoyant** *(Harris)* - 4:27
10. **Infinite Dreams** *(Harris)* - 6:10
11. **Holy Smoke** *(Harris, Dickinson)* - 3:48
12. **Bring Your Daughter... to the Slaughter** *(Harris)* - 4:44
13. **Man on the Edge** *(Gers, Bayley)* - 4:12
14. **Futureal** *(Harris, Bayley)* - 2:55
15. **The Wicker Man** *(Harris, Dickinson, Smith)* - 4:34
16. **Fear of the Dark (Live)** *(Harris)* - 8:04

## Θέσεις τσαρτ
***Edward the Great*** *(άλμπουμ)*

***Επίσημη κυκλοφορία: [[5 Νοεμβρίου]] [[2002]]***

## Βραβεύσεις
***Edward the Great*** *(άλμπουμ)*

* Ηνωμένο Βασίλειο (*BPI Certification*): Χρυσός
* Φινλανδία (*Musiikkituottajat Certification*): Χρυσός
* Καναδάς (*CRIA Certification*): Χρυσός
* Σουηδία (*GLF Certification*): Χρυσός

## Οι μουσικοί
Οι μουσικοί οι οποίοι συμμετείχαν στις ηχογραφήσεις του "*Edward the Great*" είναι οι εξής:
* Μπρους Ντίκινσον - φωνητικά
* Μπλέιζ Μπέιλι - φωνητικά
* Άντριαν Σμιθ - κιθάρα
* Τζάνικ Γκερς - κιθάρα
* Ντέιβ Μάρεϊ - κιθάρα
* Στιβ Χάρις - μπάσο
* Νίκο Μακ Μπρέιν - τύμπανα
* Κλάιβ Μπαρ - τύμπανα

## Πηγές
* Allmusic review
* Encyclopaedia Metallum
* Σουηδικά τσαρτ
* Ιαπωνικά τσαρτ
* Βρετανικά τσαρτ
* Φινλανδικά τσαρτ
* Βελγικά τσαρτ
* Βρετανικές βραβεύσεις

Κατηγορία:Δισκογραφία των Iron Maiden
Κατηγορία:Άλμπουμ του 2002
Κατάλογος κρατών-μαριονετών του Β΄ Παγκοσμίου Πολέμου

Τα **κράτη-μαριονέτες** ήταν διοικητικές μονάδες που δημιουργήθηκαν από τον Άξονα Βερολίνου-Ρώμης κατά τη διάρκεια **του Β΄ Παγκοσμίου Πολέμου**, είτε ως ημιαυτόνομες οντότητες, είτε ως οντότητες που αντιστοιχούσαν σε εδάφη για τα οποία είχαν αρμοδιότητα συγκεκριμένες στρατιωτικές διοικήσεις του χιτλερικού στρατού. Ανήκαν στον Άξονα μέχρι την απελευθέρωση των περιοχών στις οποίες βρισκόταν. Κάποια από τα κράτη αυτά ήταν:

*Ανεξάρτητο Κράτος της Κροατίας: πρώην Γιουγκοσλαβία
*Ανεξάρτητο Κράτος της Σερβίας: πρώην Γιουγκοσλαβία
*Βασίλειο του Μαυροβουνίου (1941-1944): πρώην Γιουγκοσλαβία

Κατηγορία:Επακόλουθα του Β΄ Παγκοσμίου Πολέμου
Εθνική Χιλής (ποδόσφαιρο ανδρών)

Η **εθνική ομάδα ποδοσφαίρου της Χιλής** είναι το αντιπροσωπευτικό συγκρότημα της Χιλής σε διεθνείς ποδοσφαιρικές διοργανώσεις και μεμονωμένους αγώνες. Η ομάδα τελεί υπό τον έλεγχο της Ομοσπονδίας Ποδοσφαίρου Χιλής η οποία ιδρύθηκε το 1895. Έχει συμμετάσχει σε **οκτώ** Παγκόσμια Κύπελλα και φιλοξένησε το **[[Παγκόσμιο Κύπελλο Ποδοσφαίρου 1962]]**, κατακτώντας την **τρίτη** θέση, την καλύτερη θέση που έχει επιτύχει σε Παγκόσμιο Κύπελλο. Από τα τέλη της δεκαετίας του '60 το σύστημα αξιολόγησης ΕΛΟ κατατάσσει τη Χιλή στις 25 δυνατότερες ποδοσφαιρικές ομάδες στον κόσμο. Έχει επίσης κατακτήσει το **[[Κόπα Αμέρικα]]** **δυο** φορές (2015, 2016).

## Αντιπαλότητες
### Ντέρμπι του Ειρηνικού
Αρκετοί παράγοντες έχουν οδηγήσει στην ύπαρξη ποδοσφαιρικής αντιπαλότητας μεταξύ Χιλής και Περού. Γνωστή ως «el Clásico del Pacífico», αυτή η αθλητική αναμέτρηση μεταξύ των δύο εθνικών ομάδων το 2008 θεωρήθηκε ένα από τα δέκα μεγαλύτερα ντέρμπι στον κόσμο.

### Ντέρμπι των Άνδεων
Το λεγόμενο «clásico de Los Andes» είναι το όνομα που δίνεται σε αγώνες μεταξύ της εθνικής ομάδας ποδοσφαίρου της Χιλής και της αντίστοιχης της Αργεντινής, καθώς πρόκειται για ένα ντέρμπι μεταξύ δύο σημαντικών εθνικών ομάδων της Νότιας Αμερικής.

## Διακρίσεις
**[[Κόπα Αμέρικα]]**

* **Νικήτρια :** 2015, 2016

'''Παγκόσμιο Κύπελλο'''

* **3η Θέση** : 1962

**[[Κύπελλο Συνομοσπονδιών ΦΙΦΑ|Κύπελλο Συνομοσπονδιών]]**

* **Φιναλίστ** : 2017

## Παραπομπές


## Εξωτερικοί σύνδεσμοι
 
* Επίσημη ιστοσελίδα 


Χιλη
Φάσμα Μάρκοφ

Στα μαθηματικά, το **Φάσμα Μάρκοφ** επινοήθηκε από τον Αντρέι Μάρκοφ, είναι ένα περίπλοκο σύνολο πραγματικών αριθμών που προκύπτουν στη θεωρία της διοφαντικής προσέγγισης, και περιέχει όλους τους πραγματικούς αριθμούς που είναι μεγαλύτεροι από τη *σταθερά του Φράιμαν*.

## Περιεχόμενο
Αρχίζοντας από το θεώρημα του Χούρβιτς στη διοφαντική προσέγγιση, ότι οποιοσδήποτε πραγματικός αριθμός *<math>\xi</math>* έχει μια αλληλουχία ορθολογικών προσεγγίσεων *m*/*n* με την τάση

:\left |\xi-\frac{m}{n}\right |

είναι δυνατόν να ζητηθεί η κάθε τιμή *1/c* όπου *1/c* &ge; &radic;5 με την ύπαρξη κάποιου *<math>\xi</math>* για τον οποίο ισχύει

:\left |\xi-\frac{m}{n}\right |

ως μια ακολουθία, για την οποία το *c* είναι η καλύτερη δυνατή (μέγιστη) τιμή. Παρόμοια *1/c* συνθέτουν το *φάσμα του Λαγκράνζ*, ένα σύνολο πραγματικών αριθμών με τιμή τουλάχιστον √5 (η οποία είναι η μικρότερη τιμή του φάσματος). Ο υπολογισμός είναι δύσκολος, αλλά παρατηρώντας το σύνολο των *c* βλέπουμε ότι μπορεί να οριστεί ένα όριο ακολουθίας. Για το οποίο, θεωρούμε

:\liminf_{n \to \infty}n^2\left |\xi-\frac{m}{n}\right |

όπου το *m*, σε συνάρτηση με το *n*, επιλέγεται ως ένας ακέραιος τέτοιος ώστε να κάνει τη διαφορά ελάχιστη. Αυτή είναι μια συνάρτηση του *<math>\xi</math>*, όπου το αντίστροφο του φάσματος Λαγκράνζ είναι το εύρος των τιμών που παίρνει σε άρρητους αριθμούς.

Το αρχικό μέρος του φάσματος Λαγκράνζ, δηλαδή το μέρος που βρίσκεται στο διάστημα [&radic;5, 3), συνδέεται με κάποιες δυαδικές τετραγωνικές μορφές που είναι αόριστες (έτσι παράγεται εντός δύο πραγματικών γραμμικών μορφών). Οι πρώτες τιμές είναι √5, √8, √221/5, √1517/13, ... . Το φάσμα Μάρκοφ ασχολείται άμεσα με τα φαινόμενα που συνδέονται με αυτές τις τετραγωνικές μορφές.

*Σταθερά του Φράιμαν* είναι το όνομα που δίνεται στο τέλος του τελευταίου διακένου στο φάσμα Λαγκράνζ, δηλαδή:

:F = \frac{2\,221\,564\,096 + 283\,748\sqrt{462}}{491\, 993\, 569} = 4.5278295661\dots.

Οι πραγματικοί αριθμοί που είναι μεγαλύτεροι από το *F* είναι επίσης μέλη του φάσματος Μάρκοφ.

## Περαιτέρω ανάγνωση
* Αριθμός Μάρκοφ
* Αριθμός Λαγκράνζ
* Φάσμα Λαγκράνζ

## Παραπομπές


## Βιβλιογραφία
* 
* 
* 

## Εξωτερικοί συνδέσμοι
*

Κατηγορία:Διοφαντικές εξισώσεις
Κατηγορία:Θεωρία αριθμών
Κατηγορία:Συνδυαστική
Θεώρημα του Χούρβιτς

Στη θεωρία αριθμών, το **Θεώρημα του Χούρβιτς** (που πήρε τό όνομά του από τον Άντολφ Χούρβιτς) είναι μία διοφαντική προσέγγιση. Το θεώρημα λέει ότι για κάθε άρρητο αριθμό \scriptstyle \xi υπάρχουν άπειροι ρητοί αριθμοί *m*, *n*, τέτοιοι ώστε

:\left |\xi-\frac{m}{n}\right |

Η υπόθεση ότι ο \xi είναι άρρητος αριθμός δεν μπορεί να αγνοηθεί. Επιπλέον, η σταθερά \scriptstyle \sqrt{5} είναι η καλύτερη δυνατή, διότι αν αντικαταστήσουμε τη σταθερά \scriptstyle \sqrt{5} από οποιοδήποτε αριθμό \scriptstyle A > \sqrt{5} και ορίσουμε με τη χρυσή τομή \scriptstyle \xi=(1+\sqrt{5})/2, τότε υπάρχουν μεν πολλοί αλλά *πεπερασμένοι* ρητοί αριθμοί *m*, *n*, έτσι ώστε να ισχύει ο τύπος παραπάνω.

## Βιβλιογραφία
* 
* 
* 

Κατηγορία:Μαθηματικά θεωρήματα
Κατηγορία:Θεωρία αριθμών